Ævintýraferð á vit magnaðra söguslóða , litríkrar menningar og skínandi sólar í konungsríkinu Jórdaníu þar sem stórveldi hafa risið og hnigið í árþúsundir . Jórdanir lúta nú konungsstjórn og þar ríkir friður og stöðugleiki . Jórdanir eru elskulegt fólk sem búa í ægifögru landi þar sem ríkir skilningur milli Islam og Kristni . Landið býður upp á stórkostlega matarmenningu og háþróaða innviði ferðaþjónustu . Ekki að ósekju að landið hefur lengi verið einn vinsælasti ferðamannastaður Mið-Austurlanda . Skelltu þér í spor Arabíu-Lawrence og komdu með í sannkallaða ævintýrareisu með sérfróðum íslenskum fararstjóra . Ferðin hefst með morgunflugi frá Keflavík með British Airways . Í London er skipt um flugvél og flogið í suð-austurátt uns lent verður í Amman , höfuðborg Jórdaníu , seint að kvöldi . Þar bíður rúta sem flytur hópinn á hið 5 stjörnu Grand Hyatt Hotel þar sem gist verður næstu 4 nætur . ( Akstur : 35 km ) Eftir rólegan morgun , verður um hádegisbil , haldið í skoðunarferð um Amman og næsta nágrenni . Meðal annars verður skoðað hið forna og magnaða rómverska leikhús og reisuleg kastalaborgin en innan hennar ber mest á hinni stóru Umayyad höll . Einnig verða heimsótt Þjóðminja - og Þjóðsögusöfnin . Eftir yfirreið um borgina verður gefinn frjáls tími til að skoða eitt og annað sem forvitni vekur í gamla borgarhlutanum og ef til vill að kíkja í verslanir . ( Akstur : 20 km ) Eftir morgunverð verður ekið til Grísk-rómversku borgarinnar Jerash sem oft er kölluð borg hinna þúsund súlna . Þar eru einar tilkomumestu rómversku rústir , sem varðveist hafa utan Ítalíu og er borgin oft nefnd Pompeii Mið-Austurlanda . Jerash er ein af hinum svonefndu Decapolis-borgum ( sem voru 10 lauslega tengdar borgir í Mið-Austurlöndum er lutu og þjónuðu fyrst grikkjum og síðar rómverjum ) og hefur borgin varðveist að miklu leyti óspillt . Hinar miklu súlnaraðir og hið fallega Oval Piazza hringleikahús sýna að íbúarnir lifðu við mikla velmegun á þeirra tíma mælikvarða . Þá liggur leið til virkisborgarinnar Ajlun sem er ein best varðveitta víggirta miðaldaborg Mið-Austrlanda þar sem í eina tíð ríkti hinn mikli Saladin er sameinaði í eitt keisararíki Egyptaland , Sýrland , norðurhluta Mesópótamíu ( nú Írak ) og Palestínu og hrifsaði Jerúsalem úr höndum Krossfara . Í ferðínni blasa meðal annars við hinn fagri Jórdandalur , Golan-hæðir og Galileuvatn . Loks verður áð í Um Qais sem ber með sér mikil grísk áhrif . Komið aftur til Amman að kvöldi . ( Akstur : 225 km. ) Þennan dag ökum við út í eyðmörkina og sækjum heim eyðimerkurkastalana Ak Khrananeh , Qasr Amra og Al Azraq . Kastalarnir sem voru reistir sem athvarf úlfaldalesta og kaupmanna , ferðamanna og þjónuðu einnig sem miðstöðvar veiðimanna . Amra kastalinn er kannski sá merkilegasti enda er hann á heimsminjaskrá UNESCO . Sá síðasttaldi var heimili hins breska Arabíu-Lawrence sem leiddi araba í baráttu við Ottómanveldið á árum fyrri heimsstyrjaldar . ( Akstur : 240 km ) Nú verður höfuðborgin Amman kvödd og ekið í suður eftir hinum svonefnda Konungsvegi sem eitt sinn var hluti af Silkiveginum sem var net verslunarleiða á milli Evrópu og Kína á timabilinu 130 f.Kr. – 1453 e.Kr. þegar Ottómansveldið lokaði leiðinni . Heimsóttur verður hinn kristni bær Madaba – Mósaik bærinn – þar sem skoðuð verður Kirkja Heilags Georgs þar sem fyrir bregður mósaik-korti af botni MIðjarðahafs frá tímum Aust-rómverska ríkisins ( ca. 400-1450 e.Kr. ) . Einnig verður farið í Fornleifagarðinn þar sem eru nokkrar fornar kirkjur úr aust-rómverskum sið og þeirra á meðal er mósaikgimsteinninn Kirkja hinnar heilögu Guðsmóður . Í garðinum eru einnig verkstæði og skóli sem stundar endurnýjun og viðhald gamalla mósaíkmynda . Tekinn veður krókur til að heimsækja Munkaklaustrið á Nebo fjalli . Ferðin heldur áfram að hinum djúpa Wadi Al Mujob dal og á leiðinni gefst færi til að virða fyrir sér stórkostlegt útsýni . Ferðin heldur áfram að borginni Kerak þar sem heimsóttur verður kastali Krossfaranna sem var aðsetur herja úr ýmsum áttum á tímablinu 400-1500 e.Kr . Krossfarar réðu kastalanum að mestu á 11. - 13. öld og hér má kynnast snilldarlegri herkænsku og bardagaaðferðum þeirra . Áfram verður haldið í suðurátt til borgarinnar Aqaba þar sem gist verður næstu nótt . ( Akstur : 470 km ) Að loknum morgunverði verðir ekið Petra . Heimsókn þangað er örugglega hápunktur ferðarinnar . Þessi magnaða borg , stundum uppnefnd rós-rauða-borgin og er á heimsminjaskrá UNESCO , var að mestu höggvin inn í hamra og var höfuðborg Nabatea , arabísks þjóðflokks , sem frá 3000 f.Kr. til 106 e.Kr. réði allstóru ríki í þessu landsvæði . Stærð , umfang , arkitektúr og tilkomuleiki Petra , er undraverð og verður ekki með orðum lýst . Heimsóknin hefst með stuttum reiðtúr ( um 800 m , þeir sem það kjósa geta gengið ) ) en síðan er gengið eftir svo nefndum Siq , sem er mjó sprunga inn í háan hamravegg og innst í sprungunni verðum flestum orðfall þegar við blasir þekktasta bergstytta borgrainnar : Al Khazneh , sem þýðir fjjárhirsla ( e. treasury ) . Heimasóknin leiðir hópinn í gegnum þennan óraunverulega heim sem engu er líkur , Gist verður á góðu hóteli nálægt Petra . ( Akstur : 170 km ) Um morgunin verður haldið til Beida , stundum mefnd litla Petra , þar skemmtu Nabatear gestum sínum með miklum veisluhöldum . Áfram heldur hópurinn til suðurs uns komið er út á Wadi Rum eyðimörkina , sem er stærsta eyðimörk landsins og telst til helstu eyðimarka heims . Við tekur jeppaferð um sandauðnina og te-sopi meðal Bedúína , Dagsferðinni lýkur í eyðimerkur-tjaldbúðum þar sem gist verður í hálf-kúlu laga 50 fm tjöldum ( Martians tents ) með baðherbergi og einstöku útsýni yfir eyðimörkina og stjörnubjartan himinn . ( Akstur : 125 km ) Eftir morgunverð í eyðimörkinni verður ekið til strandar Dauða hafsins sem er lægsti landpunktur jarðar , 395 metra undir sjávarmáli . Hér má fljóta í einstöku saltríku vatninu . Hótelið er frábært strandhótel og allan tímann er frjáls dagskrá að hætti hvers og eins . ( Akstur : 330 km ) Frjáls dagur Frjáls dagur Eftir snemmtekinn morgunverð verður ekið ( um kl. 5:00 ) til flugvallar við Amman þaðan sem flug British Airways hefur sig til flugs kl. 8:00 . ( Akstur : 60 km ) . Lent verður í London um hádegisbil og gist á flugvallarhóteli . Þeir sem það kjósa geta skroppið í bæinn ellegar slappað af á hótelinu . Íslenski fararstjórinn mun skilja við hópinn og halda til síns heima í Noregi . Snemma næsta morgun verður flogið heim til Íslands með British Airways þar sem lent verður um kl. 10:00 þann 24. september . Innifalið í verði : Flug fram og til baka , flugvallagjöld og skattar , ferðataska og handfarangur , gisting , íslensk fararstjórn , 11 nætur á 4 stjörnu gistingu , vegabréfsáritun í Jórdaníu , innlendur leiðsögumaður , allur rútuakstur skv. ferðalýsingu , hótelgisting skv. hótellista , morgunverður alla daga og einn kvöldverður , aðgangseyrir að öllum stöðum sem koma fram í ferðalýsingu , hestaferð að Petra ( þjórfé ekki innifalið ) , 3ja klst jeppaferð í Wadi Rum eyðimörkinni , og ein hótelnótt á flugvallarhóteli í London með morgunverði . ( Ferð með hinum núýu POD-skutlum frá flugstöð til hótels er ekki innifalin og greiðist á staðnum : 5 ensk pund hvora leið ) . Ekki innifalið í verði : Ferðatrygging , þjórfé , drykkir , annað en fram kemur að ofan , eða POD-ferð milli flugstöðvar í London og hótels , 5 ensk pund hvora leið . Sæki verð ... Úrval Útsýn Hlíðasmára 19 , 201 Kópavogi Þjónustu - og söluver : Opið 9:00 – 17:00 , alla virka daga